《携家从允迪借居鸬鹚源上沈必先侍御有诗宠其行次韵并呈二公二首 其二》
宋代·刘一止

向来多病更多忧，命与谁谋出怨仇。坐念甘泉方避暑，不知楚怨又悲秋。

长蛇肆毒心犹在，战马何时鞚暂休。横榻故人身卫主，素书能复讯侬不。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。